stanford-oval/wikipedia huggingface dataset:
Fushigi Yuugi
Tarina

Yhdeksättä luokkaa käyvät ystävykset Miaka Yuuki ja Yui Hongo löytävät kirjaston kielletyltä osastolta Neljän jumalan maailmankaikkeuden kirja -nimisen kirjan, joka imaisee heidät keskiaikaista Kiinaa muistuttavaan maailmaan. Siellä he joutuvat ihmiskauppiaiden käsiin, mutta heidät pelastaa komea nuori mies. Pian vain Yui palaa takaisin kirjastoon. Miaka luulee, että Yui on kidnapattu ja epäilee sitä komeaa nuorta miestä. Myöhemmin kuitenkin Miakalle selviää, että hän ei ole syyllinen ja lähtee miehen matkaan. Kun Yui huomaa palanneensa, hän näkee saman kirjan yhä lattialla ja alkaa lukea sitä. Hän huomaakin, että kirjassa kuvaillut tapahtumat ovat aivan samat kuin mitä hänelle ja Miakalle tapahtui, ja on pian taas toisessa maailmassa. Miaka tapaa taas hänet ja Yuin pelastaneen pojan, Tamahomen.
Miakalle selitetään, että legendan mukaan maan ollessa kaaoksessa sinne ilmestyy tyttö toisesta maailmasta, joka kokoaa kaikki Suzakun seitsemän tähteä: Tamahomen, Hotohorin, Nurikon, Chirikon, Tasukin, Mitsukaken ja Chichirin. Palkkioksi Suzakun neito saa kyvyn toteuttaa jokaisen toiveensa. Miaka päättää ryhtyä Suzakun neidoksi. Nakagon mukaan Suzaku hyväksyy kantajakseen vain neitsyyn puhtaan ruumiin ja siksi Nakago yrittää moneen otteeseen raiskata Miakaa, muttei onnistu millään kertaa.
Miaka on ihastunut Tamahomeen, mutta tämä sanoo, ettei välitä Miakasta (vaikka se ei olekaan totta, sillä perheensä vuoksi Tamahome on oppinut kieltäytymään). Lisäksi maan keisari Hotohori pitää Miakasta, mutta Miaka ei hänestä. Romantiikan lisäksi sarjassa käsitellään myös jonkin verran perhesuhteita: Miakan vanhemmat ovat eronneet ja hänen äitinsä painostaa häntä Tokion kovatasoisimpaan lukioon, jonne tyttö ei itse haluaisi mennä.
Mitä pidemmälle tarinassa edetään, sitä surullisemmaksi ja kauheammaksi muuttuu maailma, jossa Nakago, Seiryun tähti, on lähes voittamaton. Kun Suzakun tähdet ovat koossa, pidetään Suzakun kutsumisseremonia. Selviää, että Seiryun tähti, Amiboshi, on esittänyt Chirikoa. Suzakun neito ja tähdet lähtevät etsimään kahden muun maan, Genbun ja Byakkon, Shinzahoja, joilla Suzaku voidaan kutsua. Seiryun väellä on myös sama tavoite ja syntyy sota siitä, kumpi ehtii ensin. Yksi kerrallaan Suzakun tähdet kuolevat.
Todellisessa maailmassa Miakan isoveli Keisuke ja hänen ystävänsä Tetsuya seuraavat tapahtumia kirjaa lukien ja samalla selvittäen sen salaisuuksia ja sitä, miksi sen kääntänyt japanilainen tappoi tyttärensä ja itsensä.
Lopulta Nakago saa varastettua Genbun ja Byakkon Shinzahot Suzakun tähdiltä ja Yui kutsuu Seiryun. Hänen ensimmäinen toiveensa on, että Suzaku häviää eikä anna enää voimia Suzakun tähdille. Hänen toinen toiveensa on palata omaan maailmaansa yhdessä Miakan kanssa. Tamahome kuitenkin joutuu myös nyky-Tokioon pidettyään Miakasta tiukasti kiinni. Myös Nakago ilmestyy Yuin ja Miakan maailmaan Yuille antamansa korvakorun ja Tomon illuusioita luovan simpukan avulla. Yui uskoo Miakaa, kun tämä kertoo Nakagon pettäneen hänet. Käydään lopputaistelu, jossa Suzakun tähdet ovat vielä kerran mukana.
Henkilöitä

Kursiivi: Yuu Watase itse kuvailee näin
Henkilöitä > Miaka Yuuki

Tarinan päähenkilö, yhdeksättä luokkaa käyvä tyttö. Tarinan myötä hän ja Tamahome rakastuvat syvästi toisiinsa.
Valoisa ja optimistinen. Ystävystyy helposti. Muuttuu helposti lapselliseksi ja tunteelliseksi. Ei osaa epäillä ihmisiä. Avarakatseinen ja rohkea, ei kovin hienostunut. Ei tule toimeen ilman ihmisiä ja joku pitää hänestä aina huolta. Huomioon ottavainen omalla tavallaan
Syntynyt 12.5.1977 Tokiossa
Pituus: 158 cm
Veriryhmä: B
Perhe: Asuu kolmisin äitinsä ja isoveljensä kanssa.
Harrastukset: Mangan lukeminen, syöminen, pikkuleipien leipominen.
Henkilöitä > Yui Hongo

Miakan paras ystävä, kaunis ja älykäs. Kääntyy myöhemmin Miakaa vastaan. Myös Yui rakastuu Tamahomeen.
Luonne: Hän on aika kypsä 15-vuotiaaksi ja hän näyttääkin aikuisemmalta kuin on. Hän on vahva ja selkeä ja haluaa, että kaikki asiat ovat tarkasti määriteltyjä. Hän on lämmin, mutta ei anna anteeksi petosta. Sisimmässään hän haluaisi luottaa ihmisiin enemmän.
Syntynyt Tokiossa
Pituus: 162 cm
Veriryhmä: AB
Perhe: Ainoa lapsi, jonka molemmat vanhemmat käyvät töissä.
Harrastukset: Lukeminen(mysteerikirjat), musiikin kuuntelu
Henkilöitä > Taiitsukun

Neljän jumalan maailmankaikkeus -kirjassa oleva jumalhenkilö. Hän opastaa Suzakun tähtiä heidän matkallaan, mutta antaa vain suuntaa antavia vihjeitä. Pienet ja hupsut Nyan-Nyanit avustavat häntä.
Genbun seitsemän tähteä

Ikä: 16 vuotta
Pituus: 173 cm
Veriryhmä: O
Erikoistaidot: Jään kontrollointi
Harrastukset: Metsästys
Ikä: 21 vuotta
Pituus: 184 cm
Veriryhmä: O
Erikoistaidot: Jään kontrollointi
Harrastukset: Pitkän matkan hevosratsastus
Ikä: 30–40 vuotta
Erikoistaidot: Omien hiuksiensa manipulointi
Harrastukset: Polttaminen
Ikä: 16 vuotta Pituus: 175 cm  Pituus naisena: 165cm Veriryhmä: O
Erikoistaidot: Manipuloi tuulta, mutta muuttuu naiseksi käyttääkseen voimiaan
On rakastunut Takikoon
(Haagasu & Tegu) Ikä: 26 vuotta
Erikoistaidot:
Haagasu: voi imeä itselleen muiden voimia suullaan ja käyttää niitä miten haluaa
Tegu: Laulaessaan kukaan seitsemästä tähdestä ei voi käyttää voimiaan, ja voi tehdä ison psyykkisen suojakentän
Ikä: 12 vuotta
Erikoistaidot: Hatsui voi ampua kehostaan neuloja sekä sulkea itsensä teräksiseen laatikkoon
Harrastukset: Kasvien tutkiminen
Erikoistaidot: Maan ja kivien manipulointi
Harrastukset: Muovaaminen
Byakkon seitsemän tähteä

Tatara vartioi Byakkon Shinzahoa. Hänen rakastettunsa Suzuno, Byakkon neito, palasi omaan maailmaansa. He kuitenkin kohtaavat, sillä kun Tatara kuolee taistelussa, myös Suzuno kuolee omassa maailmassaan.
Hallitsee kasveja
Hän on Tamahomen vanha mestari, joka aikoinaan opetti hänelle tämän taistelutaidot.
Naimisissa Tokakin kanssa.
Aiheesta muualla

Fushigi Yuugi - arvostelu animelehti.fi. Arkistoitu 21.10.2008. Viitattu 3.6.2008.
Galleria Pictor

| Galleria Pictor |
| --- | --- |
 Galleria Pictor Nummelassa.
Tyyppi:  taidegalleria
Osoite:  Karhumäenpolku 5
Sijainti:  Nummela, Vihti
Perustettu:  1988
Kotisivut:  Sivusto
Koordinaatit:  60°20′02″N, 24°18′58″E
 fiGalleria Pictor 
   
Galleria Pictor on Vihdissä sijaitseva taiteen näyttelytila, joka edistää kuvataidetta ja taidekasvatusta. Galleria Pictorin ylläpitäjänä toimii Vihdin kunta ja sen näyttelyohjelmasta vastaa Pictor-toimikunta. Galleria Pictor on toiminut vuodesta 1988 lähtien. Toimikuntaan kuuluu kulttuuri- ja vapaa-ajan lautakunann edustajien lisäksi taiteen asiantuntijoita sekä Elli ja Artturi Hiidenheimon säätiön edustaja.
Galleria Pictor toimii 200 neliön tiloissa, jotka on kunnostettu paikallisten taiteilijoiden toimesta.
Gretarby

Gretarby on rekisterikylä Raaseporin kaupungin Tenholassa. Kylä sijaitsee Gretarbyvikenin länsirannalla Tenholan länsiosassa. Nykyisin kylässä on vain Gretarbyn kantatila ja vähän kesäasutusta.
Varhaisin maininta Gretarbystä on vuodelta 1351. Keskiajalla kylässä on ollut kartano ja muutama muu talo. Maininnat kartanosta häviävät 1500-luvulle tultaessa ja kylän talot yhdistetään vuonna 1635. Gretarbyn suurtila on kuitenkin muodostanut jonkinlaisen kyläkeskuksen vielä pitkään.
CD-11 (1944)

| CD-11 |
| --- | --- |
 CD-11

Aluksen vaiheet
Rakentaja:  Mitsubishi, Kōbe
Kölinlasku:  15. lokakuuta 1943
Laskettu vesille:  15. tammikuuta 1944
Palveluskäyttöön:  15. maaliskuuta 1944
Poistui palveluskäytöstä:  10. tammikuuta 1945
Loppuvaihe:  upotettu 10. marraskuuta 1944
Tekniset tiedot
Uppouma:  745 t (standardi)
Pituus:  66,9 m (vesiraja) 67,5 m (kokonaispituus)
Leveys:  8,4 m
Syväys:  2,9 m
Koneteho:  1 900 bhp
Nopeus:  16,5 solmua
Miehistöä:  136
Aseistus
Aseistus:  2 × 12 cm/45 tykkiä 6 × 25 mm tyyppi 96 -ilmatorjuntatykkiä 120 × syvyyspommia
CD-11 oli keisarillisen Japanin laivaston C-tyypin saattaja toisessa maailmansodassa.
Valmistus

Alus tilattiin vuoden 1944 hankinnoissa Mitsubishin Kōben telakalta, missä köli laskettiin 15. lokakuuta 1943. Alus laskettiin vesille 15. tammikuuta 1944 ja otettiin palvelukseen 15. maaliskuuta.
Palvelus

Alus upposi 10. marraskuusta 1944 ilmahyökkäyksessä Ormocinlahdella ja poistettiin alusluettelosta 10. tammikuuta 1945.
Guardan piiri

| Guardan piiri Distrito da Guarda |
| --- | --- |
 Sijainti
Valtio:  Portugali
Alue:  Centro ja Norte
Kuntia:  14
Hallinto:  
 – hallinnollinen keskus:  Guarda
Pinta-ala:  5 535,4 km²
Väkiluku (2014):  152 265
 – väestötiheys:  27,5 as./km²
Guardan piiri on yksi Portugalin piireistä. Sen pääkaupunki on Guarda. Piirin pinta-ala on 5 535,4 km² ja väkiluku 152 265 (vuonna 2014).
Guardan piiri jakautuu neljääntoista kuntaan:
Aguiar da Beira
Almeida
Celorico da Beira
Figueira de Castelo Rodrigo
Fornos de Algodres
Gouveia
Guarda
Manteigas
Mêda
Pinhel
Sabugal
Seia
Trancoso
Vila Nova de Foz Côa
Aiheesta muualla

Kuvia tai muita tiedostoja aiheesta Guardan piiri Wikimedia Commonsissa
Portugalin piirit
Aveiron piiri
Bejan piiri
Bragan piiri
Bragançan piiri
Castelo Brancon piiri
Coimbran piiri
Évoran piiri
Faron piiri
Guardan piiri
Leirian piiri
Lissabonin piiri
Portalegren piiri
Porton piiri
Santarémin piiri
Setúbalin piiri
Viana do Castelon piiri
Vila Realin piiri
Viseun piiri
CC Cowboys

| CC Cowboys |
| --- | --- |
 CC Cowboys keikalla vuonna 2007.
Tiedot
Toiminnassa:  1989–1998, 2003–
Kotipaikka:  Fredrikstad, Norja
Laulukieli:  norja
Jäsenet:  Magnus Grønneberg, laulu   Jørn Christensen, kitara   Per Vestaby, basso   Henrik Maarud, rummut  
Entiset jäsenet:  Anders Grønneberg, basso   Trond Berg, kitara   Agne Sæther, rummut   Håvard Eidsaunet, basso   Kjetil Melkersen, kitara  
Infobox OKNimi-testi OK: 
CC Cowboys on Norjan Fredrikstadista kotoisin oleva rockyhtye. Sen perustivat vuonna 1989 veljekset Magnus ja Anders Grønneberg sekä Trond Berg ja Agne Sæther. Yhtye oli suuressa suosiossa 1990-luvulla. Vuonna 1998 se teki jäähyväiskiertueen, mutta jatkoi 2003 osittain uudella kokoonpanolla.
Albumit

Blodsbrødre (1990)
Rock'n roll ryttere (1991)
Tigergutt (1992)
Persille & panser (1994)
Himmeltitter (1996)
Lyst (2003)
Evig liv (2006)
Morgen & kveld (2009)
Innriss (2011)
Til det blir dag (2015)
Perfekt normal (2018)
Elsket for alltid (2020)
Remontert (2022)
Aiheesta muualla

Kuvia tai muita tiedostoja aiheesta CC Cowboys Wikimedia Commonsissa
Bulebule

| Bulebule Leevi and the Leavings |
| --- | --- | --- |

Studioalbumin tiedot
 Julkaistu: 2000
 Formaatti: CD
 Tuottaja(t): Gösta Sundqvist, Niklas Nylund
 Tyylilaji: suomirock
 Kesto: 45.59
 Levy-yhtiö: Johanna Kustannus
Listasijoitukset
  7. (23/2000)
Leevi and the Leavingsin muut julkaisut
| Kerran elämässä 1998 | Bulebule 2000 | Torstai… 40 seuraavaa hittiä 2001 |
Bulebule on Leevi and the Leavingsin neljästoista studioalbumi. Se julkaistiin vuonna 2000 levymerkillä Johanna Kustannus.
Kappaleet

Kappaleet on säveltänyt, sanoittanut ja sovittanut Gösta Sundqvist.
Ihan tavalliset tennissukat – 3.43
Elämä kuin euroviisu – 3.47
Ihanasti sanottu – 3.06
Lihaksikas nainen – 3.50
Tiskirätti – 3.32
Goan arkki – 5.04
Melkein vieraissa – 4.16
Henkilökohtaista – 3.55
Hey Come On (ei voi mitään) – 4.49
Aina mielessä – 3.18
Maallinen vaellus – 4.11
Keskellä yötä – 2.28
Kokoonpano

Gösta Sundqvist – laulu, kitarat, kosketinsoittimet, huilu kappaleessa ”Melkein vieraissa”
Juha Karastie – kitarat, mandoliini
Risto Paananen – bassokitara, kosketinsoittimet, kitarat, taustalaulu
Niklas Nylund – rummut, perkussiot, kitarat, taustalaulu
Haije Sundqvist ja Tanjalotta Räikkä – taustalaulut
Arvostelut

Soundi:
Bob Hastings

| Bob Hastings |
| --- | --- |

Henkilötiedot
Syntynyt: 18. huhtikuuta 1925  Brooklyn, New York
Kuollut: 30. kesäkuuta 2014 (89 vuotta)  Burbank, Kalifornia
Näyttelijä
Taiteilijanimet:  Robert Hastings
Aktiivisena:  1949–2003
Merkittävät roolit:  Elroy Carpenter (McHale’s Navy) Tommy Kelsey (Perhe on pahin) Burt Ramsey (General Hospital) James Gordon (Batman)
Aiheesta muualla
IMDb 
Bob Hastings (18. huhtikuuta 1925 Brooklyn, New York – 30. kesäkuuta 2014 Burbank, Kalifornia) oli yhdysvaltalainen näyttelijä, joka tunnetaan parhaiten 1960-luvulta luutnantti Elroy Carpenterin roolistaan televisiosarjassa McHale’s Navy.
Ura

Hastings aloitti uransa radiossa, josta hän myöhemmin siirtyi näyttelijäksi televisioon 1950-luvulla. Tämän myötä Hastings esiintyi useissa sarjoissa, joista merkittävimmät olivat McHale’s Navy, Perhe on pahin ja General Hospital. Uransa loppuvaiheessa hän toimi enimmäkseen ääninäyttelijänä James Gordonin roolissa ja teki samalla äänirooleja kolmeen videopeliin.
Hänen nuorempi veljensä Don Hastings on myös näyttelijä, joka on näytellyt vuodesta 1982 asti televisiosarjassa As the World Turns.
Gräfendhron

| Gräfendhron |
| --- | --- |
 vaakuna
 Gräfendhron
 Koordinaatit: 49°47′N, 06°59′E 
Valtio:  Saksa
Osavaltio:  Rheinland-Pfalz
Piirikunta:  Bernkastel Wittlich
Pinta-ala:  
 – Kokonaispinta-ala:  3,13 km²
Väkiluku:  118 (2 006)
 – Väestötiheys:  38 as./km²
Infobox OKVirheellinen NIMI-arvo: 
Gräfendhron on kunta Bernkastel Wittlichin piirikunnassa Rheinland-Pfalzissa Saksassa. Siellä asui 120 ihmistä vuonna 2011. Kunnan pinta-ala on 3,13 neliökilometriä.
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut (saksaksi)
Georg Ebers

Georg Moritz Ebers (1. maaliskuuta 1837 Berliini, Saksa – 7. elokuuta 1898 Tutzing, Saksa) oli saksalainen egyptologi ja kirjailija. Vuonna 1875 Ebers löysi yhtenä merkittävimpinä muinaisina löytöinä pidettävän Ebersin papyruksen, joka on nimetty hänen mukaansa. Papyrusarkeille painettu egyptiläinen lääketieteellinen kirjoitus on peräisin noin vuodelta 1550 eaa.
Osa Ebersin papyrusta
Elämä ja teoksia

Ebers opiskeli oikeustiedettä Göttingenin Georg-August-yliopistossa ja myöhemmin itämaisia kieliä sekä arkeologiaa.
Ebers julkaisi elämänsä aikana myös monia kuuluisia muinaisegyptiä käsitteleviä romaaneja, kuten vuonna 1864 julkaistu Eine ägyptische Königstochter, joka käsittelee romantiikkaa.
Elämä ja teoksia > Suomennettuja teoksia

Homo sum : romaani, suurimmaksi osaksi suom. Nestor Emil Setälä sekä Kuusikko. Edlund, 1881.
Kysymys : idylli, suom. Liida J. Weilin & Göös, 1883.
Sisaret : romaani,  suom. Fredrik Joel Pätiälä ja Kaarlo Adolf Oskar Relander. Söderström, 1883.
Josua : romaani, suom. J. Judén. Satakunnan kirjapaino, 1894.
Egyptin kuninkaantytär : historiallinen romaani. Ensimmäinen - toinen osa, suom. Kaapo Murros. Kalevan kirjapaino, 1901-1902.
Pormestarin vaimo : romaani, suom. Hilja Walldén. G. W. Edlund, 1903.
Sana : romaani, suom. F. H. B. Lagus. Osuuskunta Länsi-Suomi, 1907.
Aiheesta muualla

Vapaasti ladattavia Georg Moritz Ebersin e-kirjoja Projekti Lönnrotilta ja Project Gutenbergiltä
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Georg Ebers
Käännös suomeksi
Grängesbergin piiri

| Grängesbergin piiri |
| --- | --- |
 Grängesbergin kirkko
 fiGrängesbergin piiri 
 60°04′30″N, 15°00′29″E 
Valtio:   Ruotsi
Maakunta:  Västmanland
Lääni:  Taalainmaan lääni
Kunta:  Ludvikan kunta
Piirikoodi:  214064
Väestö
Väkiluku (2022):  3 535 
Grängesbergin piiri (ruots. Grängesbergs distrikt) sijaitsee Ludvikan kunnassa Ruotsissa. Sen väkiluku on 3 535  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Ludvikan kunnan piirit
CDNA

cDNA eli komplementaarinen DNA tai vastin-DNA on lähetti-RNA:sta syntetisoitu yksiketjuinen DNA-molekyyli, josta puuttuvat intronit. cDNA valmistetaan RNA:sta käänteisellä transkriptiolla käyttäen apuna käänteiskopioijaentsyymiä. cDNA:ta käytetään lähinnä RT-PCR:ssä.
CCoV-rokote

CCoV-rokotteella tarkoitetaan koiran koronavirus- eli CCoV-tartunnalta suojaavia rokotteita. CCoV-tartunnat aiheuttavat koirille lähinnä lievää ripulia. Tartunnan voivat aiheuttaa kaksi pääasiallista genotyyppiä: CCoV1 ja CCoV2. Näistä genotyypeistä on useita alatyyppejä. CCoV-rokotteet eivät suojaa CRCoV:ltä, joka aiheuttaa muun muassa kennelyskää. Vaikka CRCoV on koronavirus, se on rakenteellisesti hyvin erilainen kuin CCoV-virukset.
Toisin kuin muun muassa koirien vesikauhurokotteet, CCoV-rokotteiden antaminen koirille ei ole lain puolesta pakollista Suomessa.
Rokotteet ja niiden teho

CCoV-rokotteita on saatavilla muun muassa kauppanimillä Nobivac ja Duramune. Ne ovat injektiona annettavia yksittäisrokotteita, jotka suojaavat vain CCoV-tartunnalta, tai yhdistelmärokotteita, jotka suojaavat CCoV:n lisäksi muiltakin taudinaiheuttajilta, kuten (valmisteesta riippuen) koiran adenoviruksilta ja parvoviruksilta. CCoV-tartuntaa voidaan ennaltaehkäistä rokottamalla, mutta viruslääkkeitä jo saadun tartunnan hoitoon ei ole. Nykyiset rokotteet eivät kuitenkaan luo täyttä suojaa CCoV:tä vastaan, mutta vähentävät viruksen monistumista koiran suolistossa. Koska rokotteiden tarjoama suoja ei ole täydellinen, CCoV-rokotteiden käytännön hyöty on kiistanalainen. Kiistanalaisuutta lisää myös se, että CCoV-tartunta oireilee usein lievästi ja virus tartuttaa koiria usein jo alle 6 viikon vanhoina pentuina. Nykyisiä rokotteita taas ei yleensä suositella annettavan kuin yli 6-viikkoisille koirille.
Historia

CCoV eristettiin 1971. Ensimmäiset kaupalliset CCoV-rokotteet kehitettiin 1980-luvun puolivälissä. Nykyiset rokotteet ovat turvallisia, mutta varhaiset 1980-luvulla käytetyt heikennettyyn CCoV-virukseen perustuvat rokotteet aiheuttivat koirilla hermostollisia ongelmia ja kuolintapauksia.
Bob Gunton

| Bob Gunton |
| --- | --- |
 Bob Gunton vuonna 1963.
Henkilötiedot
Koko nimi:  Robert Patrick ”Bob” Gunton, Jr.
Syntynyt: 15. marraskuuta 1945 (ikä 78) Santa Monica, Kalifornia
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Robert Patrick ”Bob” Gunton, Jr. (s. 15. marraskuuta 1945 Santa Monica, Kalifornia) on yhdysvaltalainen näyttelijä. Hänellä on ollut merkittäviä rooleja muiden muassa elokuvissa Demolition Man (1993), Rita Hayworth – avain pakoon (1994), Ace Ventura – luonto kutsuu (1995) ja Meren raivo (2000).
Gunton esiintyi sarjassa 24 tuotantokaudet 6-8. Esiintymisistään musikaaleissa Gunton on saanut kaksi Tony-ehdokkuutta. Hän on lisäksi voittanut Drama Desk Awardin ja Obien.
Aiheesta muualla

Bob Gunton Biography (1945-) Film Reference. Viitattu 19.8.2023. (englanniksi)
Bratz (televisiosarja)

| Bratz |
| --- | --- |
 Sarjan logo
Tyyli:  Seikkailu
Kestoaika:  20 min.
Luoja(t):  MGA Entertainment
Pääosissa:  Dionne Quan Olivia Hack  Tia Mowry  Soleil Moon Frye  Wendie Malick  Charlie Schlatter  Ogie Banks  Josh Keaton Greg Ellis Kaley Cuoco Lacey Chabert
Alkuperämaa:   Yhdysvallat
Alkuperäiskieli:  englanti
Verkko:   Fox & 4Kids TV   MTV3
Esitetty:   10. syyskuuta 2005–2007    12. maaliskuuta 2006–2007 –
Tuotantokausia:  2
Jaksoja:  40 (luettelo jaksoista)
Tuotanto
Tuottaja(t):  Mike Young Productions & MGA Entertainment
Vastaava(t) tuottaja(t):  MGA Entertainment
Ohjaaja(t):  MGA Entertainment
Tuotantoyhtiö(t):  Mike Young Productions
Aiheesta muualla
Virallinen sivusto
IMDb 
Bratz on animaatiosarja, joka perustuu saman nimisiin nukkeihin ja Bratz Rock enkelit -elokuvaan (2005). Sarjan on tuottanut Mike Young Productions, MGA Entertainment ja Lionsgate Television. Sarjasta on kaksi tuotantokautta, joista ainoastaan ensimmäinen on esitetty Suomessa. Vauhdikas animaatiosarja kertoo Cloen, Jaden, Sashan ja Yasminin seikkailuista sekä Bratz-lehden toiminnasta.
Televisiosarjan henkilöt ja juoni

Piirrossarjan päähenkilöt nuoret tytöt Cloe, Sasha, Jade ja Yasmin perustavat nuortenlehden, mutta kilpailevan Your Thing -lehden päätoimittaja Burdine Maxwell yrittää apureineen tuhota ja estää sen toiminnan kuten jaksossa "Jaden uni". Tyttöjen motiivi oman toimituksen perustamiseen on Jaden harjottelusta erottaminen Your Thing -lehden palveluksesta. Yhteisvoimin perustettu uusi Bratz-lehti saavuttaa suuren suosion.
Cloe on vaaleahiuksinen ja ystävällinen, niin sanottu "draamamamma", jolla kuvataan hänen ylireagointia asioihin. Cloe on myös tytöistä muotitietoisin rokkimimmi. Cloella on myös vilkas mielikuvitus, ja hänen lempinimensä on "Angel" eli enkeli. Cameron on Cloen ihastus.
Sasha on ruskeaihoinen ja -tukkainen, mukava tyttö, jota kutsutaan joskus pupuseksi, englanniksi lempinimellä "Bunny Boo". Sasha pitää musiikista, tanssista ja erityisesti hip hopista.
Jade on mustatukkainen, ystävällinen ja käyttää joskus hauskoja sanavalintoja. Jade on ollut aikaisemmin Burdinella töissä. Jaden lempinimi on "Kool Cat" eli tyylikissa, ehkä osittain siksi että hän myös omistaa kissan ja on muodikas.
Yasmin on ruskeatukkainen ja lojaali ystävilleen. Yasmin pitää eläimistä, ja hänen lempinimensä on prinsessa eli "Pretty Princess".
Burdine Maxwell on Bratzien vihollinen, joka haluaa tuhota heidän lehtensä. Hän on kilpailevan Your Thing -lehden perustaja ja päätoimittaja. Burdine yrittää saada koko maailman rakastamaan pinkkiä väriä, jotta kaikki ihastuisivat myös hänen vaaleanpunaiseen lehteensä. Burdine käyttää päässään tiaraa ja pukeutuu vaaleanpunaisiin avokkaisiin sekä jakkupukuihin. Hänen suusta kuuluukin usein huuto: "Voi pyhä pinkki!" Hän tituleeraa itsensä jatkuvasti "Your Thing -lehden perustajaksi, päätoimittajaksi ja muodin todelliseksi kuningattareksi". Burdinella on Royale-niminen koira.
Kaksoset Kirstee ja Kaycee, tunnetaan myös nimellä "Paksoset", ovat töissä Burdinella. Kaksoset ovat kaikkien mielestä rasittavia. Heidät kuvataan luonteeltaan stereotyyppisesti typerinä blondeina pissiksinä. Kaksoset pukeutuvat aina pinkkeihin mekkoihin ja korkeakorkoisiin sandaaleihin. Kaycee satuttaa nenänsä alinomaa, ja se onkin leikattu monesti siksi Kaycee käyttää koko ajan laastaria nenässä. Hänen suustaan tuttu lause kuuluu: "Au, mun nenä!" Kirstee puolestaan sotkee usein mekkonsa. Kirsteen ja Kayceen tapana on maneerinomaisesti sanoa yhdessä "Niinh!" ja lyödä samalla peppunsa yhteen.
Cameron on Cloen ihastus. Myös kaksoset Kirstee ja Kaycee ovat ihastuneet Cameroniin. Cameronia kutsutaan liekiksi "Flame".
Dylan on Cameronin paras ystävä. Nukeissa Dylan on nähty usein kiharatukkaisena, ja hänen lempinimensä on "Fox" eli kettu, koska hän on viekas.
Eitan on Cameronin ja Dylanin ystävä. Yasmin on hänen ihastuksensa. Eitan työskentelee smoothiebaarissa.
Byron Powell on salainen agentti ja musiikkiteollisuuden kykyjenetsijä, josta saa parodisen vaikutelman Simon Cowellista.
Äänirooleissa > Englanninkieliset > 1. tuotantokausi

| 0 | 1 | 2 |
| --- | --- | --- |
|  Olivia Hack  | … |  Cloe   |
|  Tia Mowry  | … |  Sasha   |
|  Soleil Moon Frye  | … |  Jade   |
|  Dionne Quan  | … |  Yasmin   |
|  Wendie Malick  | … |  Burdine Maxwell   |
|  Kaley Cuoco  | … |  Kirstee   |
|  Lacey Chabert  | … |  Kaycee   |
|  Charlie Schlatter  | … |  Cameron   |
|  Ogie Banks  | … |  Dylan   |
|  Josh Keaton  | … |  Eitan   |
|  Greg Ellis  | … |  Byron Powell   |
Äänirooleissa > Englanninkieliset > 2. tuotantokausi

| 0 | 1 | 2 |
| --- | --- | --- |
|  Britt McKillip  | … |  Cloe   |
|  Dorla Bell  | … |  Sasha   |
|  Britt Irvin  | … |  Jade   |
|  Maryke Hendrikse  | … |  Yasmin   |
|  Ellie Harvie  | … |  Burdine Maxwell   |
|  Ashleigh Ball  | … |  Kirstee   |
|  Kelly Sheridan  | … |  Kaycee   |
|  Ian James Corlett  | … |  Cameron   |
|  Adrian Holmes  | … |  Dylan   |
|  Trevor Devall  | … |  Eitan   |
|  Alistair Abell  | … |  Byron Powell   |